open-index/open-wikipedia-markdown huggingface dataset:
Truesa

Una **truesa** u **troseta** ye una branca verde d'una planta (árbols u arbustos) de fuella ampla y que se talla a esprés pa dar-le-ne a os animals domesticos a modo de pastura como complemento d'alimentación de a hierba u pa cuan no se los puede soltar (por eixemplo, cuan i hai nieu afuera).

A las brancas destinadas a troseta, de tallar-las con a estraleta se diz «trosar-las», con que «se trosan» pa os animals. Tamién se puet decir «fer trosetas».

En l'Alto Aragón se trosaba as ramas d'árbols especificos, pos no todas as especies tienen as caracteristicas nutritivas que precisan os animals u pueden fer-les mal prebo, como as que les fan rinflar-se. Por ixo s'ha de parar cuenta. Especies que se podeba fer trosetas son: o caixigo, l'abellanera, o laitonero y o fraixín, y tamién cualques frutals domesticos como as manzaneras, pereras, cereseras, etc. S'ha d'evitar especies con sustancias toxicas u de mal gusto, como a figuera u o baladre. Tamién existe animals que les fa goyo as trosetas d'árbols que os de demás no tocan, como as crabas con os pins.

## Notas


## Referencias

## Se veiga tamién
* Branca.
* Feno.
* Pastura (mezcla).
Burciada

Una **burciada** u **burzada** ye la enrestida d'un bovido u atro animal con cuernos que enriste con a toza por debant, como as que fan os mardanos, os toros, os bueis y os bucos. L'acción d'arremeter-se cornibaixo ye «burciar».

Don Pedro Arnal Cavero emplegaba la palabra tamién pa la enrestida d'os caballos que, anque no tienen cuernos, tamién puede fer que l'hombre remate burniau por tierra.

## Burzo y burzada

En o Baixo Aragón esiste as palabras «burzada» y «burzo» que significan un «chorro impetuoso d'augua». O verbo asociau ye «burzar». Un «burz» tamién ye una tronada. Ixe sentiu en relación con l'augua no estaría un eixemplo de lexico común con l'aragonés sino con o catalán occidental («*bursada*», «*burs*» y «*bursar*»).

## Referencias

## Se veiga tamién

* Bramiu.
* Vetiello.
Esclafiu

:*Iste articlo tracta sobre o soniu. Pa o chuget se veiga [[esclafidor]].*

Un **esclafiu** (de «esclafar», chafar) ye un soniu seco y explosivo que causa un material como a madera en crebar-se, una nuez cuan se pisa, un uevo que s'esclafa, u mismo una explosión chicota, como a que fa un tiro d'arma de fuego u un petardo que se detona. Se rechistran tamién atras variants como **esclafido**, y **eslafiu**.

## Se veiga tamién

* Esclafidor.
* Esclatido.
* Estrapalucio.

## Notas


## Referencias
Ononis spinosa

A **bolomaga** u **cornicraba** ( (L., 1758)) ye una planta herbacia perén d'a familia Fabaceae, en a orden Fabales, conoixida y que s'emplega mas que mas por as suyas propiedaz medecinals diureticas en as personas y os ganaus.

Ye una planta borde que vive en praus y marguins, apareixida con l'alfalz pero mas dura y con os tallos lenyosos y bella vez tamién con punchas. Sobrevive millor con suelos pobres y en sequera. Habita por tot en Asia, Europa meridional y o norte d'Africa.

## Descripción

A bolomaga ye una hierba de tallos duros que gosa arribar a fer uns 80 centimetros d'alto, anque a mayoría d'eixemplars se troban entre ixa altaria y uns 25 u 30&nbsp;cm nomás. As fuellas son composadas, siempre con 3 foliolos con a ladera lobulada y superficie pilosa. En os eixemplars mas viellos u que han recibiu mas sol, os tallos a sobén fan punchas protectoras que guardan as fuellas contra os herbivoros.

A vena ye adventicia, estensa y profunda. As plantas maduras gosan estar bien enradigadas y costa de rancar-las, por o que bellas personas as consideran «malas hierbas». Como atras fabacias, tiene nodulos fixadors de nitrocheno de l'atmosfera con bacterias simbionts que pertenece a o chenero *[[Rhizobium]]*.

As flors son labiadas de color rosa blanquinyosa. Floreixe en primavera. Os fruitos son tabilletas, pilosas cuan son verdes, que en ixecar-se s'ubren con un esclafiu y fan brincar a simient.

## Fitonimia

En a mayoría d'Aragón se conoixe esta planta como «**bolomaga**». Mosen Pardo Asso replegó la expresión «rancar la bolomaga» con o significau de «fer lo mas difícil d'una operación» en relación puestar que con as venas tan fondas que tiene. En Sastago, o diccionario de Moneva traye ixa misma expresión pero con o significau de «fer fuera a uno que estorba». Unatra expresión que recentó Pardo Asso y que contiene la bolomaga ye «bolomaga secreta», con o significau de «persona que fa mal y ye falsa».

En a val de Vió, de Sobrarbe, en dicen tamién «**bolomaca**», con o soniu conservador de , anque tamién se'n conoixe a forma con , bolomaga. Unatra forma de decir con conservación d'a  se puede trobar en a val d'Echo, que en Ciresa y a villa d'Echo se documenta «**grumaca**».

A forma «**brumaga**» s'ha trobau citada en puestos de Cinco Villas como Val Palmas, Uncastiello, Exeya y Sos. En Tarazona y Moncayo se documenta «**bomaga**». Tamién se conoixe popularment como **camerio**, **mielca de chitano** u **unya de gato**.

## Imáchens


Imachen:Ononis spinosa 060903.jpg
Imachen:Ononis spinosa - Köhler–s Medizinal-Pflanzen-230.jpg
Imachen:OnonisSpinosa1.jpg|Flors.
Imachen:Ononis spinosa Spiny Rastharrow ფშნის ეკალი.JPG


## Se veiga tamién

* Rebasto.
* Tefla.

## Notas


## Referencias

## Enlaces externos
Río Barrosa

O **río Barrosa** ye un río altoaragonés, afluent d'a Cinca.

Naixe en o circo de Barrosa, endrezando-se enta l'Este dica arribar en o Hespital de Parzán, a on cambea la endrecera baixando por a val de Barrosa enta o Sud, pasando por Parzán y desembocando en Bielsa.

## Referencias

## Vinclos externos
*  El Valle de Barrosa. Los dominios del granito
Río Gas

O **Gas** ye un río aragonés situau en o termin municipal de Chaca (Chacetania). Discurre entre a localidat de Guasa y o centro urbán de Chaca, a on desemboca en o río Aragón. Ye trescruzau por o puent d'a Lana, un antigo puent medieval reformau en primerías d'o sieglo XX que comunica as dos localidaz.

As suyas riberas forman un espacio ecolochico de gran valura, protechiu como zona especial de conservación en estar un soto de ribera pirenenco bien conservau. As riberas tienen poblacions de chopos (*[[Populus nigra]]* y *[[Populus alba]]*), salces (*[[Salix alba]]* y *[[Salix eleagnos]]*), fraixíns y caixicos, asinas como chunco y canyas (*[[Juncus]]* y *[[Phragmites]]*) en as zonas de sedimentos aluvials. Dillá d'a suya valura botanica, istos espacios son l'habitat de diferents especies d'invertebraus. Cal nombrar a o *[[Lucanus cervus]]*, mayor escarbacho europeu y especie protechida.

Ye amás un d'os cursos fluvials protechius en a zona pa la protección de peixes de río endemicos. En o río Gas s'han detectau *[[Parachondrostoma miegii]]* y *[[Achondrostoma arcasii]]*, endemismos d'a cuenca d'Ebro en retacule, y *[[Cobitis calderoni]]* mas estendillau por a peninsula iberica pero igualment en retacule. S'han avistau igualment loiras en o río.

Amás, a protección d'o espacio tamién incluye a suyo valor como habitat pa 38 especies d'aus protechidas en Europa, d'as que 7 tienen un estau de conservación desfavorable.

## Referencias
Río Nágima

Lo **río Nágima** ye un afluent de lo río Xalón por la suya marguin ezquierda. Tien una largaria de 25,5&nbsp;km y naixe en Bliecos, provincia de Soria.

Pasa por los termins municipals de Bliecos, Serón de Nágima, Torlengua, Fuentelmonge , Monteagudo de las Vicarías, Pozuel de Fariza y Mont-reyal de Fariza, localidat a on desemboca en lo Xalón.

As auguas de lo río Nágima contribuyen en a formación de l'entibo de Monteagudo de las Vicarías.

## Vinclos externos
*  A Pie por Soria: Río Nágima (Serón de Nágima y ermita Virgen de la Vega)
* Ruta del Valle del Río Nágima
Río Pena

Lo **río Pena** (catalán *riu Pena*), ye un afluent de lo río Matarranya que naixe en la partida de Lo Port de Val de Robres y caye en Matarranya pocos km ent'alto de Val de Robres. 
 
Pasa por lo termin municipal de Val de Robres, fendo de muga con lo de Beceit en un tramo entre la presa de lo entibo de Pena y la boquera de lo riu Racó del Patorrat.

Son tributarios por la suya marguin dreita los ríos Racó del Patorrat y Formenta. Son tributarios por la suya marguin ezquierda los barrancos d'els Figuerals y d'els Ferrers u Rosselló.

En lo tramo entre lo naixedero a piet de lo tozal d'els Tres Reis y lo entibo de Pena traviesa un terreno karstificau por a on trascola l'augua de lo cauz enta lo subsuelo.

Lo entibo de Pena tiene la suya presa en una foz fluvio-karstica entre las sierras d'sierra d'el Cavaller y de l'Arca antes de travesar un anticlinal con lutitas y chesos de facies Keuper (Triasico superior). La zona inundada corresponde a una antiga huerta de Beceit y Val de Robres y plega dica un recolón que ye la suya coda. En los pinars de las marguins de lo entibo bi ha una "colonia" d'alemans que habitan uns chaletz dende mitat de lo sieglo XX.

Auguas enta baixo de lo entibo de Pena gosa baixar seco tanto por la retención d'augua como por la retirada d'augua de lo suyo cauz con las cequias que riegan buena part de las huertas de Val de Robres, en particular La Riera.

## Toponimia
L'hidronimo *riu Pena* corresponde a una variant muit minoritaria de lo catalán *[[penya]]* con una evolución fonetica de la -NN- de lo latín *PINNA* mes propia de l'occitán pero que yera relativament común en catalán medieval. Fa referencia a l'antiga penya d'Aznar Laganya, vistable penya de calsinera de lo Churasico inferior actualment conoixida como *[[La Caixa]]* por la suya forma.

En Beceit lo río Pena ye conoixiu como *riu Sec* por plegar cuasi seco a lo *Pla de les Tàpies*.

## Referencias

## Bibliografía
* Carmelo López Esteruelas, Manuel Siurana Roglan: *Valderrobres paso a paso*. Coedición de lo Concello de Val de Robres, l'Omezyma y l'Asociación Cultural Repavalde. 2005.
* Instituto Geológico y Minero de España: *Mapa Geológico de España E 1:50.000. Castelserás*. Servicio de publicaciones del Ministerio de Industria y Energía, 1978.
* Instituto Geológico y Minero de España: *Mapa Geológico de España E 1:50.000. Peñarroya de Tastavins*. Servicio de publicaciones del Ministerio de Industria y Energía, 1978.
* Instituto Geológico y Minero de España: *Mapa Geológico de España E 1:50.000. Horta de San Juan*. Fuella 496 31-19. Servicio del publicaciones de Ministerio de Industria y Energía, 1985.
* Instituto Geológico y Minero de España: *Mapa Geológico de España E 1:50.000. Beceite*. Servicio de publicaciones del Ministerio de Industria y Energía, 1985.
Río Calcón

O **río Calcón** ye un afluent d'o río Alcanadre por a suya marguin dreita.

Naixe en a sierra de Guara y desemboca en l'Alcanadre entre as localidaz de Biarche y Casbas de Uesca.

## Referencias
Río Mascún

O **río Mascún** ye un afluent d'o río Alcanadre por a suya marguin ezquierda.

Naixe en a sierra de Guara y desemboca en l'Alcanadre amán d'a localidat de Rodellar.

## Referencias
Hal Holbrook

**Hal Holbrook**, naxiu de Cleveland (Ohio) o 17 de febrero de 1925 y muerto o 23 de chinero de 2021 en Los Angeles (California), estió un actor estausunidense, activo en o cine estausunidense dende meyaus d'os anyos 1950 dica meyaus d'os anyos 2010 y con cuantos |premios recibius mientres a suya carrera artistica.

D'entre la suya filmografía, pueden mencionar-se bellas cintas a on i actuó, como *[[Wild in the Streets]]* (1968, Barry Shear), *[[Magnum Force]]* (1973, Ted Post), *[[All the President's Men (cinta)|All the President's Men]]* (1976, Alan J. Pakula), *[[Capricorn One]]* (1977, Peter Hyams), *[[Wall Street (cinta de 1987)|Wall Street]]* (1987, Oliver Stone), *[[The Firm (cinta de 1993)|The Firm]]* (1993, Sydney Pollack), *[[Eye of God (cinta)|Eye of God]]* (1997, Tim Blake Nelson), *[[Men of Honor]]* (2000, George Tillman Jr.), *[[Into the Wild (cinta)|Into the Wild]]* (2007, Sean Penn), *[[Lincoln (cinta)|Lincoln]]* (2012, Steven Spielberg), u *[[Blackway]]* (2015, Daniel Alfredson).

## Se veiga tamién
* Cintas interpretadas por Hal Holbrook.

## Vinclos externos
Kendall Jenner

**Kendall Nicole Jenner**, naxida de Los Angeles (California, Estaus Unius) o 3 de noviembre de 1995, ye una actriz estausunidense.

## Vinclos externos
Vacuna contra la COVID-19

Una **vacuna contra la COVID-19**  ye una vacuna destinada a proporcionar inmunidat adquirida contra a COVID-19. Antis d'a pandemia de COVID-19, o treballo pa desarrollar una vacuna contra as malotías d'o coronavirus SARS y MERS establioron un conoixencia considerable sobre a estructura y a función d'os coronavirus, que acceleroron o desarrollo rapido mientres en primerías de l'anyo 2020 de variadas plataformas tecnológicas pa una vacuna contra la COVID-19. O 10 de chinero de 2020, os datos d'a secuencia chenetica d'o virus SARS-CoV-2 se compartieron a traviés de GISAID y, o 19 de marzo, l'industria farmaceutica mundial anunció un compromiso important pa abordar a COVID-19.

En os ensayos de fase III, cuantas vacunas COVID-19 contrimostroron eficacia dica o 95 % en a prevención d'infeccions sintomáticas COVID-19.  En abril de 2021 as autoridaz reguladoras nacionals han aprebau 16 vacunas pa emplego publico: dos vacunas d'ARN (vacuna de Pfizer-BioNTech y vacuna de Moderna), siet vacunas inactivadas convencionals (BBIBP-Corvo, CoronaVac, COVAX WIBP -CorV, CoviVac, Minhas y QazVac), cinco vacunas con vectors viricos (Sputnik Light, Sputnik V, a vacuna d'Oxford-AstraZeneca, Ad5-nCoV y a vacuna de Johnson & Johnson) y dos vacunas peptidicas u de subunidaz (EpiVacCorona y RBD-Dimer). En marzo de 2021, 308 vacunas candidatas yeran en cuantas etapas de desarrollo, 73 yeran en investigación clinica, incluyindo 24 en ensayos de fase I, 33 en fase III y 16 en III.

## Referencias
Sputnik V

**Sputnik V** (en ruso: Спутник V) ye una vacuna de vector viral d'adenovirus contra la COVID-19 desarrollada por l'Instituto de Investigación d'Epidemiolochía y Microbiolochía de Gamaleya. Estió rechistrada l'11 d'agosto de 2020 por o Ministerio de Salut de Rusia como **Gam-COVID-Vac** (en ruso: Гам-КОВИД-Вак).

Gam-COVID-Vac s'aprebó inicialment pa a suya distribución en Rusia y dimpués en atros 59 países (en abril de 2021) sobre os resultaus preliminars d' os estudios de fase I-II publicaus finalment o 4 de setiembre de 2020. L'aprebación en primerías d'agosto de Gam-COVID-Vac estió recibida con criticas d'os meyos de comunicación y debats en a comunidat cientifica sobre si l'aprebación yera chustificada en ausencia d'una investigación cientifica solida que confirmase a suya seguranza y a suya eficacia. O 2 de febrero de 2021, se publicó un analís intermeyo de l'ensayo en The Lancet, que indica una eficacia d'o 91,6 % sin efectos secundarios inusuals.

A distribución masiva d'emerchencia d'a vacuna prencipió en aviento de 2020 en países como Rusia, Archentina, Belarrusia, Hongría, Serbia y os Emiratos Arabes Unius. En febrero de 2021, s'heban ordenau mas de mil millons de dosis d'a vacuna pa a suya distribución immediata a livel mundial.

## Referencias
Vacuna d'Oxford-AstraZeneca contra la COVID-19

A **vacuna d'Oxford-AstraZeneca contra la COVID-19** , con nombre en codigo **AZD1222**, y vendida baixo as marcas **Covishield** y **Vaxzevria** entre atras, ye una vacuna de vector viral pa a prevención de COVID-19. Desarrollada por a Universidat d'Oxford y AstraZeneca, s'administra por inchección intramuscular, fendo servir como vector l'adenovirus ChAdOx1 modificau d'o chimpanzé. A eficacia d'a vacuna ye d'o 76,0 % pa aprevenir o COVID-19 sintomatico a partir d'os 22 días posteriors a la primera dosis y d'o 81,3 % dimpués d'a segunda dosis.

A vacuna tien efectos secundarios que incluyen dolor en o puesto de l'inchección, dolor de tozuelo y ansias, que por un regular desapareixen en uns poquez días. Mas rarament, puede ocurrir anafilaxia; asinas l'Achencia Reguladora de Medecinas y Productos Sanitarios d'o Reino Uniu (MHRA) tien 268 informes d'uns 21,2 millons de vacunas a lo 14 d'abril de 2021. En casos muit raros (arredol de 1 de cada 100.000 personas), a vacuna s'ha asociau con un mayor risgo de coagulos de sangre en combinación con livels baixos de plaquetas en a sangre. Seguntes l'Achencia Europea de Medecinas, a lo 4 d'abril de 2021, s'heban notificau 222 casos de coagulos de sangre en l'Espacio Economico Europeu y o Reino Uniu, an arredol de 34 millons de personas heban recibiu a vacuna.

O 30 d'aviento de 2020, a vacuna s'aprebó por primera vegada pa la suya emplego en o programa de vacunación d'o Reino Uniu, y a primera vacunación difuera d'un ensayo s'administró o 4 de chinero de 2021. Dende alavez, a vacuna ha estau aprebada por cuantas achencias de medecinas en tot o mundo, como l'Achencia Europea de Medecinas (EMA), y l'Administración Australiana de Productos Terapeuticos, y estió aprebada pa una Lista d'Emplego d'Emergencia por l'Organización Mundial d'a Salut (OMS). Beluns países han limitau a suya emplego a personas d'edat abanzada con mayor risgo de malotía grieu por COVID-19 a causa que a preocupacions sobre os efectos secundarios d'a vacuna en personas mas chóvens.

O 26 de mayo de 2021, investigadors d'a Universidat d'Ulm publicoron un estudio que amuestra que a vacuna contiene grans cantidaz de proteínas humanas (incluyidas proteínas de choque termico como Hsp90) que son restas d'a reproducción d'adenovirus en lineas celulars humanas y no tienen una función razonable pa a vacuna real y, por lo tanto, son impurezas no deseyadas. A cantidat d'istas impurezas varía entre os lotes de vacuna; en o lote ABV5811, dos tercios d'as proteínas son impurezas, entre que que en ABV4678 y ABV7746 nomás que arredol d'a metat d'as proteínas son impurezas.
    
## Referencias
Recuenco

Un **recuenco** ye una concavitat en lo terreno, una fondonada rodeyada d'elevacions que pueden estar planas pero que la cierran en anfiteatro.

Bi ha recuencos que corresponden a compleganzas de recepción de torrents y son desauguaus por por canals que corresponden a barrancos y/o arrigachos. A vegadas tamién pueden corresponder a concavidaz creyadas por las vueltas de los meandres, sobre tot los recolons.

## Etimolochía

La palabra *recuenco* presenta lo sufixo *[[sufixo re-|re-]]*. Bi ha variants que amuestran antigas tendencias foneticas de l'aragonés arcaico preliterario. La sonorización dezaga de liquida de l'aragonés central se documenta en los microtoponimos *Recuengo* de Murillo de Llena, *Recuengos* de Labata y *Arrecuengo* d'Escuer. Este zaguero amuestra una antiga tendencia a anyadir una *a* debant de la vibrant *r* que se torna a trobar en Rodellar (*Arrecuencos*). En La Vall de Boí se documenta lo microtoponimo *Recunco* en Saraís.

## Toponimos relacionaus con recuencos
### Alto Aragón
*El Recuenco: en lo termin municipal de Graus.

### Depresión d'Ebro
*Recuencos de la Torre: en Muel.

### Sistema Iberico
*Barranco d'el Recuenco: barranco tributario de lo río Garganta (Sierra d'Albarracín).
*Barranco d'el Recuenco: barranco tributario de lo barranco de la Falcona (Sant Martín d'el Río).
*Barranco d'el Recuenco: tributario de lo río de Campos (Aliaga).
*Cueva d'el Recuenco: en Exulve.
*El Recuén: en l'Alto Palancia.
*El Recuenco: en Alfama d'Aragón.
*El Recuenco: en Cimballa, correspondient a lo cabalto de la vuelta d'un recolón.
*El Recuenco: en lo termin municipal de Viliella de Xiloca, pero en una marguin d'una muela que desaugua enta lo barranco de Sant Roque.
*El Recuenco: entre Tortuera, Embit y Torralba de los Fraires, en la marguin d'un paramo que desaugua enta lo barranco del Reconquillo, tributario de lo río Piedra.
*El Recuenco: en Rubiales.
*El Recuenco: municipio de la provincia de Guadalachara.
*Recuenco: ixamplamiento de la cuenca de lo barranco de Viñalajuén, en Trasobars, baixo lo mont homonimo.
*Recuenco de Camarena: en Camarena de la Sierra, ya mencionau en un texto de 1261, en la compleganza de recepción de lo barranco de la Canaleja, tributario de lo río Camarena.

### Atras zonas de la peninsula Iberica
*Recuenco: lugar de lo municipio de Medina de Pomar (Burgos).

## Se veiga tamién
*Compleganza de recepción.
*Dolina.

## Notas


## Referencias
Vacuna de Pfizer-BioNTech contra la COVID-19

A **vacuna de Pfizer-BioNTech contra la COVID-19**, con nombre en codigo **BNT162b2** y vendida baixo a marca **Comirnaty**, ye una vacuna contra la COVID-19 basada en ARNm. Ye autorizada por a FDA y cualques atras churisdiccions pa lo suyo emplego en personas de mas de 12 anyadas d'edat, y l'Achencia Europea de Medecinas (EMA) pa personas de mas de 16 anyadas d'edat, pa brindar protección contra l'infección por o virus SARS-CoV-2. BioNTech, una empresa alemana, desembolicó a vacuna y colaboró con Pfizer, una empresa estausunidense, pa brindar refirme con ensayos clínicos, lochistica y fabricación. En China, BioNTech s'asoció con Fosun Pharma, con seu en China, pa os dreitos de desarrollo, comercialización y distribución, y a vacuna astí se describe coloquialment como a **vacuna Fosun – BioNTech**. A vacuna s'administra por meyo d'inchección intramuscular. Se compone d'ARNm modificau con nucliosius (ARNm mod) que codifica una forma mutada d'a proteína de pico de longaria completa d'o SARS-CoV-2, que ye encapsulada en nanoparticlas lipidicas. A vacunación requiere dos dosis administradas con tres semanas de diferencia.

Os ensayos clínicos prencipioron en abril de 2020; en noviembre de 2020, a vacuna dentró en ensayos clínicos de fase III, con a participación de mas de 40.000 personas. Un analís intermeyo d'os datos de l'estudio mostró una eficacia potencial d'o 91,3 % en a prevención d'infeccions adintro d'os siet días d'una segunda dosis. Os efectos secundarios mas comunes incluyen dolor lieu a moderau en o puesto de l'inchección, fatiga y dolors de tozuelo. Os informes d'efectos secundarios grieus, como reaccions alerchicas, son muit raros, y no s'han informau complicacions a luengo plazo. O seguimiento d'os resultaus primarios d'os ensayos continuará dica agosto de 2021, entre que que o seguimiento d'os resultaus secundarios continuará dica chinero de 2023.

A vacuna estió a primera vacuna contra la COVID-19 autorizada por una autoridat reguladora estricta pa emplego d'emerchencia y a primera autorizada pa emplego regular. En aviento de 2020, o Reino Uniu estió o primer país en autorizar o suyo emplego con caracter d'emerchencia. Ye autorizau pa a suya emplego en bel livel en 84 países, incluius os Estaus Unius, países de l'Unión Europea, Reino Uniu, Ucraína, Israel, Brasil, Mexico, Chapón y Singapur.

En 30 de marzo de 2021, Pfizer y BioNTech teneban como obchectivo fabricar arredol de 2500 millons de dosis en 2021. BioNTech y Pfizer tienen alcuerdos de merca abanzada d'uns 3.000 millons de dolars pa proporcionar una vacuna autorizada en os Estaus Unius, l'Unión Europea, o Reino Uniu, Chapón, Canadá, Perú, Singapur y Mexico. A distribución y l'almagazenamiento son un desafío lochistico perque a vacuna ha d'almagazenar-se a temperaturas extremadament baixas entre −60&nbsp;°C y −80&nbsp;°C. Manimenos BioNTech y Pfizer son prebando una versión liofilizada que no amenestería almagazenamiento ultrafredo.
    
## Referencias
Recuenco de Camarena

Lo **recuenco de Camarena** ye una fondada con laderas en anfiteatro situada chunto a Camarena de la Sierra. S'ha formau en archilas y chesos de facies Keuper (Triasico superior), que por la suya gran erosividat ha permeso la formación d'un ret de barrancos que complegan en lo barranco de la Canaleja, tributario de lo río Camarena.

## Toponimia
La palabra *[[recuenco]]* significa "concavitat en lo terreno", y se troba en la microtoponimia d'atras zonas de la Peninsula Iberica luent u cerca d'Aragón.

Lo recuenco de Camarena ye nombrau en un documento de 1261 a on que Chaime I prohibió a lo concello de Teruel que edificás poblacions nuevas en terrenos de la redolada, con la fin que fuesen pasturas:

## Referencias

## Bibliografía
* Instituto Geológico y Minero de España: *Mapa Geológico de España E 1:50.000. Camarena de la Sierra*. Fuella 613 (27-24). Servicio de publicaciones del Ministerio de Industria y Energía, 1978.
Vacuna de Moderna contra la COVID-19

A **vacuna de Moderna contra la COVID-19**, con nombre en codigo **ARNm-1273**, ye una vacuna contra la malotía COVID-19 desarrollada por Moderna, l'Instituto Nacional d'Alerchias y Malotías Infecciosas d'os Estaus Unius (NIAID) y l' Autoridat de Investigación y Desarrollo Biomedico Abanzau (BARDA). Se fa servir en personas mayors de 18 anyadas d'edat pa brindar protección contra l'infección por o virus SARS-CoV-2, que causa COVID-19. Ye disenyada pa administrar-se en dos dosis de 0,5 ml administradas por inchección intramuscular con un intervalo de cuatro semanas.

Ye una vacuna d'ARN componida d'ARNm modificau con nucliosius (modARN) que codifica una proteína de pico de SARS-CoV-2, que ye encapsulada en nanoparticlas lipidicas.

A vacuna Moderna ye autorizada pa o suyo emplego en bel livel en 45 países, incluius os Estaus Unius, Canadá, l'Unión Europea, o Reino Uniu, Israel y Singapur.

O 15 de marzo de 2021, una segunda vacuna contra o COVID-19 de Moderna (con codigo ARNm-1283) prencipió os suyos ensayos clinicos de fase I.
    
## Referencias
Vacuna de Johnson & Johnson contra la COVID-19

A **vacuna de Johnson & Johnson contra la COVID-19** u **Janssen**, con nombre en codigo **Ad26.COV2.S** u **JNJ-78436735**, ye una vacuna contra a malotía COVID-19 que estió desarrollada por Janssen Vaccines en Leiden, Países Baixos, y a suya empresa matriz belga Janssen Pharmaceuticals, subsidiaria de l'empresa estausunidense Johnson & Johnson.

Ye una vacuna de vector viral basada en un adenovirus humán que ha estau modificau pa contener o chen pa producir a proteína de pico d'o virus SARS-CoV-2 que causa la COVID-19. O sistema immunolochico d'o cuerpo responde a ista proteína de pico pa producir anticuerpos. A vacuna requiere nomás que una dosis y no cal almagazenar-se conchelada.

Os ensayos clinicos d'a vacuna encomenzoron en chunio de 2020, con ensayos de fase III en os quals participoron arredol de 43.000 personas. O 29 de chinero de 2021, Janssen anunció que 28 días dimpués d'una vacunación completa, a vacuna teneba una eficacia d'o 66 % en un rechimen d'una dosis pa aprevenir o COVID-19 sintomatico, con una eficacia d'o 85 % pa aprevenir o COVID-19 grieu,  y 100 % d'eficacia en a prevención de l'hospitalización u muerte causada por a malotía.

A vacuna ha recibiu una autorización d'emplego d'emerchencia de l'Administración de Drogas y Birollas d'os Estaus Unius  y una autorización de comercialización condicional de l'Achencia Europea de Medecinas (EMA).
    
## Referencias
Aries

O termin **Aries** puet fer referencia a:

* **[[Aries (constelación)]]**, una **constelación d'o zodiaco**.
* **[[Aries (astrolochía)]]**, u **signo zodiacal**.
* o **[[punto Aries]]** d'a ecliptica.
* o termin binominal d'a **uella**, ***[[Ovis orientalis aries]]***.
Cancro

O termin **Cancro** puet fer referencia a:

* **[[Cancro (constelación)]]**, una **constelación d'o zodiaco**.
* **[[Cancro (astrolochía)]]**, u **signo zodiacal**.
* a o **[[tropico de Cancro]]**, un circlo imachinario u paralelo situau a una latitut de 23° 27' a o norte d'o ecuador terrestre.

## Se veiga tamién
* Cáncer (desambigación).
Tauro

O termin **Tauro** puet fer referencia a:

* **[[Tauro (constelación)]]**, una **constelación d'o zodiaco**.
* **[[Tauro (astrolochía)]]**, u **signo zodiacal**.
* os **[[tauros (pueblo)|tauros]]** u escitotauros (u tauroescitas); antigo pueblo que habitaba en a Taurica (l'antigua Crimea);
* os **[[monts Tauro]]**, en o sud d'Anatolia;
Tropico de Cancro

O **tropico de Cancro** ye un d'os paralelos d'a planeta que son ubicaus en o hemisferio norte, a una latitut de 23º 26′ 14″ a o norte d'o ecuador. Se ye desplazando enta o sud a un ritmo de cuasi meyo segundo (0,46&nbsp;s) por anyo (en l'anyo 1917 yera en 23° 27').

Ista linea imachinaria une os puntos mas septentrionals en os que o Sol adube o cénit (a vertical d'ixe puesto), lo que ocurre entre o 20 y o 21 de chunio de cada anyo. Isto se conoixe como solsticio de chunio. En as tablas astronomicas, a calendata y a hora se sinyalan en tiempo universal coordinau (UTC).

En l'inte en que ocurre o solsticio de chunio, os rayos solars cayen verticalment sobre tierra en a linia imachinaria d'o tropico d'o hemisferio norte (Cancro). En o solsticio d'aviento, lo fan sobre o tropico d'o hemisferio sud (Capricorno).

O tropico de Cancro sinyala a muga septentrional d'a dita zona intertropical, comprendida entre os tropicos de Cancro y Capricorno.

## Referencias
Tropico de Capricorno

O **tropico de Capricorno** ye un paralelo d'o hemisferio sud. Ye situau a una latitut de 23º 26' 17" a o sud d'o ecuador.

Ista linia imachinaria une os puntos mas meridionals en los que o Sol puet ocupar o cénit a meyodía. En o tropico de Capricorno, por tanto, os rayos solars cayen verticalment sobre tierra en l'inte en que ocurre o solsticio d'aviento, lo que ocurre entre o 21 y o 22 d'aviento, calendata y hora dadas en tablas astronomicas en horario de tiempo universal coordinau (UTC).

O tropico de Capricorno sinyala a muga meridional d'a dita zona intertropical, comprendida entre os tropicos de Capricorno y Cancro. Se'n diz «de Capricorno» porque en l'Antigüidat clasica, cuan se produciba o solsticio de verano en o hemisferio sud, o Sol yera en a constelación de Capricorno. En l'actualidad ye en a constelación de Sachitario, pero o nombre *tropico de Capricorno* contina estando acceptau por tradición.

## Referencias
Fuella composada

En Botanica, recibe o nombre de **fuella composada** a fuella que tiene o limbo foliar despartiu en foliolos arredol d'o niervo central, que recibe o nombre de raquis foliar. O contrario d'una fuella composada ye una fuella simple.

Seguntes se dispose os foliolos, as fuellas composadas se clasifican en «fuellas pinnadas» cuan os foliolos son en numero par y no i hai garra que remate, en a punta, y «fuellas imparipinnadas» cuan i hai un foliolo apical. As fuellas que a la suya vegada tienen foliolos pinnaus se dicen «fuellas bipinnadas».

## Se veiga tamién

* Fuella simple.
* Foliolo.
* Nomofilo y antofilo.
* Nervadura.
* Raquis foliar.
Foliolo

En Botanica, se diz **foliolos** u **pinnas** («alas» en latín) a cada una d'as piezas en que se troba estallau o limbo d'as fuellas, por lo regular lo d'as fuellas composadas. As fuellas que no tienen o limbo deseparau en mas d'un **foliolo** se dicen fuellas simples.

Entre as fuellas composadas, a disposición d'os foliolos determina que se clasifiquen en «fuellas imparipinnadas» cuan en l'ápex i hai un foliolo apical, u «fuellas paripinnadas» cuan toz os foliolos son a canto y canto d'o raquis pero no en i hai garra en a punta.

Si os foliolos tamién tienen a ladera lobulada u despartida, alavez se diz que a fuella ye «bipinnada» en tener dos (*bi-*)  nibels de pinnas.

## Se veiga tamién

* Fuella simple.
* Fuella composada.
* Raquis foliar.
* Nomofilo y antofilo.

## Referencias
Marguin

Una **marguin** (en aragonés siempre en femenino), en sentiu amplo, ye a raya que desepara dos terrenos con usos diferents u de diferent propiedat. Con un sentiu mas propio, en l'Alto Aragón se gosa emplegar pa nombrar a raya de suelo que desepara dos faixas u dos campos y que por lo regular no se cautiva, anque tamién se puede decir asinas o terreno común que i ha a canto y canto d'un camín u d'a carretera.

Actualment as marguis gosan estar plenas de maleza, con especies como as barzas, as aliagas, os sabuqueros u «malas hierbas» como as bolomagas y as belluecas, pos no se'n saca reuto. Mas antes, por contra s'esbarzaban y se cudiaban porque se soleba tener fruitals, vinyas u atras especies que feban fruito pero precisaban poco cudiau porque asinas se complementaba la producción d'o monocautivo que se tenese en os campos u en as faixas que i son a cada canto. A crisi de l'agricultura en os anyos 1970 en Europa fizo que se destinase menos treballo a la mantenedura d'espacios poco productivos, como as marguins, o que prevocó un cambio de paisache agricola, con a desaparición masiva d'árbols domesticos que enantes s'alternaba en as marguins y agora nomás se cautiba de propio, como os fruitals u as oliveras.

Si una marguin ye masiau empinada u tiene masiada maleza y no se puede pasar a traviés, no ye raro que se le diga con a forma aumentativa/peyorativa «**marguinazo**». Marguinazo tamién puede emplegar-se como sinonimos con «ribazo».

## Imáchens


Imachen:091.La Comuna 01.JPG|Paisache de faixetas con arbolau en as marguins, en La Comuna (Sobrarbe).
Imachen:Massís del Garraf - 11.jpg|Faixetas de vinyas con ribazos en as marguins.
Imachen:008.Valle de Broto.JPG|Caixigos y atros árbols caducifolios en as marguins de Val de Broto.


## Se veiga tamién

* Espuenda.
* Ribazo.
* Faixa.

## Referencias
Aries (astrolochía)

**Aries** ye un d'os signos d'o zodiaco, o mardán. Situau entre Pisces a l'ueste y Tauro a l'este, Aries ye o primer signo d'o zodiaco.

Aries ye un signo astrolochico asociau con a constelación d'Aries. Sobre o zodiaco, Aries ye ocupau por o Sol dende —alto u baixo y seguntes l'anyo— 21 de marzo dica o 20 d'abril. Aries s'asocia con o equinoccio de primavera. A suya planeta y divinidat rechent ye Marte, a suya color ye a roya y as piedras preciosas con as que s'identifica son o gazpe royo y o diamant.

Aries ye un signo d'elemento de fuego y de cualidat cardinal. Como arquetipo de personalidat s'asocia a Aries con conceptos de caracter tals como a impacencia, a impulsividat, a espontaneidat, o individualismo excluyent u l'agresividat, entre atros.

Os aries gosan fer pacha con os atros signos de fuego (León y Sachitario) y con os signos d'aire excepto, con matices, con os libras ya que'n ye l'oposau. Tamién mantiene una fuerte incompatibilidat con Cancro y Capricorno. Manimenos, iste cuadro de compatibilitaz y incompatibilitaz no reflecta un perfil individual u lectura individual tal como s'interpreta adrintro de l'astrolochía, sino que reflecta una orientación cheneral y a referencia a la compatibilidat seguntes lo que ye dictau por variables como cualidaz y elementos en o zodiaco.

## Se veiga tamién
* Aries (constelación)

## Referencias
Tauro (astrolochía)

**Tauro** ye o segundo signo astrolochico d'o zodiaco que ye cruzau por o Sol entre o 20 d'abril y o 20 de mayo alto u baixo y seguntes os anyos. Iste signo s'asocia historicament con a constelación de Tauro. En bellas cosmogonías Tauro ye ligau con l'elemento clasico d'a Tierra y se clasifica, alavez, como un signo de tierra y de cualidat fixa.

Ye rechiu por a planeta y divinidat Venus, si bien bels astrologos consideran que o suyo rechent moderno hauría d'estar a planeta nana Ceres. As suyas colors son o rosa y o verde fosco y as piedras con as que s'identifica son o cuarz rosa y a esmeralda.

En l'arquetipo de personalidat de Tauro i apareixen, seguntes a mayor parti d'a comunidat astrolochica, caracteristicas tals como a lentitut de reacción, a perseverancia, l'obstinación, a escasez d'expresividat comunicativa, a posesividat, tanto material como en as relacions humanas, y a fuerza de voluntat.

Os tauros fan pacha mas que mas con os atros signos de tierra (Virgo y Capricorno) y con os signos d'augua difueras de, con matices, Escurpión por estar-ne o suyo oposau igual que mantiene una fuerte incompatibilidat con León y Acuario. Manimenos, iste cuadro de compatibilitaz y incompatibilitaz no reflecta un perfil individual u lectura individual tal como s'interpreta adrintro de l'astrolochía, sino que reflecta una orientación cheneral y a referencia a la compatibilidat seguntes lo que ye dictau por variables como cualidaz y elementos en o zodiaco.

O simbolo que representa iste signo ye un cerclo con dos cuernos, imitando a un toro, encara que en alquimia o mesmo signo se refiere a o bismuto.

## Se veiga tamién
* Tauro (constelación)

## Referencias
Cheminis (astrolochía)

**Cheminis**, també dito o signo d'os **chiminucos**, ye o tercer signo d'o zodiaco. O Sol lo travesa entre o 21 de mayo y o 21 de chunio, alto u baixo y seguntes l'anyo. A iste signo, lo riche Mercurio, planeta que riche os viaches curtos, a comunicación, a educación primaria, os chermans, etc. As suyas colors son l'amariello y cuantas gamas de grisos y as piedras con as que s'identifica son mas que mas o berilio y o topacio.

Se clasifica entre os elemento d'aire y de cualidat mutable. L'arquetipo de personalidat de Cheminis s'asocia a conceptos como a inconstancia, a falera chovenil, a curiosidat y a chafardería, a o enchenio, a rapidez mental y oral y a la oratoria, entre d'atros. Metaforicament, a os Cheminis les ne diz l*adolescent d'o zodiaco*. Por norma cheneral, os signos mutables buscan ufrir un servicio a os atros y, en tractar-se tamién Cheminis d'un signo d'aire (l'aire se relaciona con tot lo que ye *mental*, *cognitivo* y *comunicación*), se considera que os oficios ideyals pa iste signo son aquels relacionaus con a educación (mas que mas infantil y primaria), os meyos de comunicación (periodismo) u tamién con a literatura.

Se considera que os cheminis fan pacha con os atros signos d'aire (Libra y Acuario) y con os de fuego, difueras de, con matices, os sachitarios por estar-ne o suyo oposau, igual que mantiene una fuerte incompatibilidat con Virgo y Pisces. Manimenos, iste cuadro de compatibilitaz y incompatibilitaz no reflecta un perfil individual u lectura individual tal como s'interpreta adrintro de l'astrolochía, sino que reflecta una orientación cheneral y a referencia a la compatibilidat seguntes lo que ye dictau por variables como cualidaz y elementos en o zodiaco.

## Se veiga tamién
* Cheminis (constelación)

## Referencias
Cancro (astrolochía)

**Cancro** ye o cuarto signo d'o zodiaco y ye asociau a la constelación homonima. O Sol discurre por Cancro dende o 21 de chunio dica o 22 de chulio alto u baixo y seguntes l'anyo. Ye o signo rechiu por a Luna y a suya color ye o griso archent. As piedras con as que s'asocia son a perla y a piedra lunar.

Cancro ye un signo d'elemento d'augua y de cualidat cardinal. Como arquetipo de personalidat, se consideran conceptos clau en o caracter d'os cancro a figura materna, os vinclos familiars, as radices y o herencio, o instinto de protección, a malinconía, a ternura y una tendencia a la posesividat afectiva, entre atros. Amás, se caracteriza por manifestar una fuerte atracción por l'augua (a mar, lacos, grans ríos, etc.) y por gosar tener fases animicas coordinadas con as fases lunars.

Se considera que fa pacha con os atros signos d'augua (Escurpión y Pisces) y con os signos de tierra fueras de, con matices, os capricorno, por estar-ne o suyo oposau. Tamién amuestra una fuerte incompatibilidat con os signos d'Aries y Libra. Manimenos, iste cuadro de compatibilitaz y incompatibilitaz no reflecta un perfil individual u lectura individual tal como s'interpreta adrintro de l'astrolochía, sino que reflecta una orientación cheneral y a referencia a la compatibilidat seguntes lo que ye dictau por variables como cualidaz y elementos en o zodiaco.

En o "Libro d'o Trasoro" mencionan *canzer* en relación a las inundacions d'o río Nilo:

En o "Libro d'as Marabillas d'o Mundo" lo nombran como *cancro*:

## Se veiga tamién
* Cancro (constelación)

## Referencias
QazCovid-in

**QazCovid-in**, comercialment conoixida como **QazVac**, ye una vacuna contra a COVID-19 desarrollada por l'Instituto d'Investigación de Problemas ta la Seguridat Biolochica d'o Ministerio d'Educación y Ciencia d'a Republica de Cazaquistán. 
 
QazVac se troba actualment en a fase 3 (III) de l'ensayo clinico, que s'aspera que siga completament completau ta o día 9 de chulio. No ye claro cuan se publicarán os primers resultatos preliminars. 
 
L'administración d'a vacuna ta la población cheneral s'encetó a finals d'abril de 2021. A chustificación d'o Director Cheneral de l'Instituto d'Investigación, Kunsulu Zakarya ye que l'ensayo ye completau cuasi en un 50% y "as personas que han recibiu [a] vacuna se sienten bien; no bi ha habiu efectos segundarios y a eficacia d'a vacuna ye alta".
 
L'11 de chinero de 2021 se completó la vacunación de voluntarios, mientres que QazCovid-in se rechistró temporalment mientres 9 meses. 
 
## Referencias
Barricada (banda)

**Barricada** estió un grupo espanyol de rock formau en 1982 en o barrio de Txantrea en Pamplona (Navarra) y desapareixiu en 2013. A crudeza d'as suyas composicions, a meyo camín entre o hard rock, o punk rock y o heavy metal, fació que estasen encasillaus dentro d'o panorama d'o rock urbano. Con 15 discos d'estudeyo y mas de mil conciertos, ha estau un d'os grupos mas consolidaus dentro d'o panorama roquero espanyol, consiguiendo o Disco de Diamante por la venda de mas d'un millón de discos mientres a suya vita artistica.

## Discografía
* *[[Noche de rock&roll]]*, 1983.
* *[[Barrio conflictivo]]*, 1985.
* *[[No hay tregua]]*, 1986.
* *[[No sé qué hacer contigo]]*, 1987.
* *[[Rojo (álbum de Barricada)|Rojo]]*, 1988.
* *[[Pasión por el ruido]]*, 1989.
* *[[Por instinto]]*, 1991 (Disco de Platino).
* *[[Balas blancas]]*, 1992 (Disco de Platino).
* *[[La araña (álbum)|La araña]]*, 1994 (disco de oro).
* *[[Insolencia]]*, 1996.
* *[[Acción directa (álbum)|Acción directa]]*, 2000.
* *[[Bésame (álbum de Barricada)|Bésame]]*, 2002.
* *[[Hombre mate hombre]]*, 2004.
* *[[La tierra está sorda]]* (CD + libro), 2009 (disco de oro).
* *[[Flechas cardinales]]*, 2012.

## Vinclos externos
*  Pachina web no oficial dedicada a Barricada.
Flor labiada

A **flor labiada** (de «labios») ye a forma de flor tipica d'as familias de plantas Fabaceae y Lamiaceae. Se caracteriza por tener una corola pentamera modificada, an que os dos petalos superiors son fusionaus en formando un «labio» y os tres inferiors en son formando l'atro. Son flors de simetría bilateral u zigomorfas.

Os verticilos florals reproductivos (androceu y chineceu) tamién son modificaus pa seguir l'espacio que les deixa o perianto, por eixemplo con estamens y pistilo tuertos.

## Se veiga tamién

* Flor zigomorfa y flor actinomorfa.
* Perianto.
* Chineceu y androceu.
Chulla

Una **chulla** (en ansotano tamién se documenta **cholla**) ye cualsiquier tallo de carne feito a rabanadas d'una cierta mesura, como se fa por eixemplo con o pernil. S'aplica mas que mas a las rabanadas de carne curada, fumada u adobada pa que se guarde, pero tamién con os embutius. En Boleya y Lobarre, y tamién en Plasencia d'a Sotonera, tamién se documenta **chabada** con un significau pareixiu, pero incluindo a carne sin curar.

**Toma ixa chulla de magro pa brendar*.

En un sentiu figurau, «fer-se una chulla» puet significar tamién fer-se una ferida con sangre. En Viello Sobrarbe tamién se diz «chulla» a la rabanada de tierra masiau humeda (tierra «farta») que se debanta lasa y preta cuan se pasa o guambre de l'aladro, sin que s'estorroque, puestar que porque fa acordar de cómo se tuerce una chulla de pernil.

## Ditos

*«***[[Pan]], chulla y [[vin]], que vienga camín***» - significa que si i hai compensación en rematar-lo, un esfuerzo fa penar menos.

## Se veiga tamién

* Chulleta.
* Rabanada.

## Referencias
Monts d'Exaulín

Los **monts d'Exaulín** (en castellano *Montes de Jaulín*) son unas elevacions de la depresión d'Ebro situadas en la marguin dreita de La Uerba y a lo norte de las sierras de Fuent de Todos, fendo part de lo gran interfluvio entre este río, lo río Aguas y Ebro.

La suya superficie perteneixe a los termins municipals de Mezalocha, Muel, Exaulín y Villanueva de la Uerba.

## Cheolochía
Comprende lo macizo de Mezalocha, con afloramientos churasicos plegaus en anticlinal. Bi ha representacions de dos planas d'erosión (S2 y S3), despartidas en lo termin municipal de Mezalocha por una falla.

En loma Gorda hi ha restas de la mesmas calsineras horizontals que en lo cabalto de la plana de Zaragoza y en continuidat topografica con la plana d'erosión fundamental finiterciaria (S2), que se troba sobre l'anticlinal de Mezalocha.

Unatra plana d'erosión mas recient d'edat pliocena (S3) ye bels 40-50m topograficament dichós y afecta a los materials neochenos y churasicos y a lo frontón de la falla que los desparte. Corresponde a las planas de Mezalocha, d'Exaulín y de la Hiedra, a on que ye l'Ataque.

## Hidrografía
La versant occidental y sudoccidental desaugua enta La Uerba, la oriental lo fa enta barrancos que complegan en lo barranco de las Vales, tributario d'este río.

## Altarias
La principal altaria ye Parapetos con 748 m, seguida d'atras como la corona del Fraile (710 m), Ataque (658 m), y la penya d'el Moro (585 m).

## Referencias

## Bibliografía
* Instituto Geológico y Minero de España: *Mapa Geológico de España E 1:50.000. Azuara*. Fuella 439 (27-17). Servicio de publicaciones del Ministerio de Industria y Energía. 1989.
* María Asunción Soriano: *Superficies de erosión finiterciarias desarrolladas al S y SW de Zaragoza*. Acta geológica hispánica, ISSN 0567-7505, Vol. 23, Nº 1, 1988
Hipermercau

Un **hipermercau** ye, seguntes o Instituto Francés de Libre Servicio (IFLS), un establimiento de venda a o detalle que tien una superficie de venda de mas de 2500 m², que realiza as suyas operacions comercials en rechimen d'autoservicio y pago d'un solo acto en as caixas de salida y que dispone d'un gran espacio d'aparcamiento. O primer hipermercau europeu lo creyó Carrefour en 1963, en Sainte-Geneviève-des-Bois (Essonne), población de l'aria metropolitana de París.

## En Aragón
O primer hipermercau d'Aragón estió o encara existent Alcampo d'Utevo, instalau en 1981 con una superficie total de 30.056 m² por a empresa francesa Auchan. En l'anyo 1990 arribaría ta a capital aragonesa o segundo hipermercau d'a man de Pryca, actual Carrefour, en l'ACTUR. O primer hipermercau difuera de Zaragoza s'establió en Uesca en o centro comercial *Coso Real* en l'anyo 1993, perteneixindo a la empresa basca Eroski.

En os siguients anyos arribó ta a capital de l'Ebro o *boom* d'os hipermercaus con a instalación primero en 1995 d'o Continente (actual Carrefour) y o *[[Centro Comercial Augusta]]*, con 62.447 m² o mayor d'Aragón por ixas envueltas y dimpués o Sabeco en o *Centro Comercial Los Porches Audiorama* en ixe mesmo anyo, l'Alcampo Los Enlaces en 1997, o Hipercor de *[[Grancasa]]* tamién en ixe anyo, que con un total de 77.344 m² superaba a l'Augusta en amplaria y l'Alcampo d'Utriellas en l'anyo 2000.

Sería en 2001 cuan s'instalaría o primer hipermercau difuera d'as capitals provincials, o Eroski de Chaca con una superficie total de 11.629 m². En 2007 arriban ta Zaragoza os grans centros comercials de *[[Plaza Imperial]]* y *[[Puerto Venecia]]*, con 134.800 y 83.890 m² de superficie total y con os hipermercaus d'Eroski y Hipercor. Ya en 2009 s'instalaría en ista mesma ciudat o centro comercial *[[Centro Comercial Aragonia|Aragonia]]*, con un total de 30.000 m² y un hipermercau de Mercadona.

## Notas


## Referencias

## Se veiga tamién
* Mercau.
* Supermercau.
Caixa rechistradora

Una **caixa rechistradora** ye un aparato mecanico u electronico que permite calcular y rechistrar transaccions comercials, y incluye un calaixo pa guardar diners. En cheneral, permite amás imprentar un recibo u factura pa o client, seguntes as disposicions legals de cada país.

## Oríchens
A primera caixa rechistradora la inventó James Ritty una vegada rematada a Guerra Civil estausunidense. Yera o propietario d'un *saloon* en Dayton, Ohio, Estaus Unius, y amenistaba evitar que os suyos emplegaus continasen furtando os suyos diners. Creyó o modelo Ritty I en l'anyo 1879, dimpués d'observar una aina que esplanicaba as revolucions d'o propulsor d'un vaixiello de vapor. Con l'aduya d'o suyo chirmán John, la patentó en 1883.

Debant d'a imposibilidat de levar dos negocios a la vegada vendió toz os dreitos sobre o suyo invento a Jacob H. Eckert de Cincinnati, un vendedor de porcelana y cristalería, que fundó a *National Manufacturing Company*. En l'anyo 1884 la vendió a John H. Patterson, que la rebaptizó como ''National Cash Register'' (NCR) y amilloró a maquina incorporando un rollo de papel pa rechistrar as transaccions, creyando por tanto o *tiquet* u recibo.

En 1906, mientres treballaba en NCR, Charles F. Kettering disenyó una caixa rechistradora con motor electrico.

## Referencias

## Vinclos externos
*  Museu d'historia d'a computación 
*  Museu de caixas rechistradoras antigas